
ŠAKIŲ RAJONO SAVIVALDYBĖS  TARYBA

SPRENDIMAS 

DĖL INDIVIDUALIOS VEIKLOS, KURIA GALIMA VERSTIS TURINT VERSLO LIUDIJIMĄ, FIKSUOTO DYDŽIO PAJAMŲ MOKESČIO NUSTATYMO 

2009 METAMS 

2008 m. spalio 23  d. Nr. T-306
Šakiai

      
 Savivaldybės taryba,  vadovaudamasi Lietuvos Respublikos vietos savivaldos įstatymo  (Žin., 1994, Nr. 55-1049; 2008, Nr. 113-4290) 16 str. 2 d. 18 p. ir  Gyventojų pajamų mokesčio įstatymo  (Žin., 2002,  Nr. 73-3085)   6  str.   4 d.,   n u s p r e n d ž i a:

            
1. Nustatyti nuo 2009 m. sausio 1 d. individualios veiklos, kuria gali būti verčiamasi turint verslo liudijimą, fiksuoto pajamų mokesčio dydžius (pagal priedą).

       
 2. Mažinti 50 procentų fiksuoto dydžio pajamų mokestį už pajamas, gautas iš veiklos, kuria verčiamasi turint verslo liudijimą:


2.1. Neįgaliesiems asmenims;


2.2. Asmenims, sukakusiems senatvės pensijos amžių;


2.3. Motinai (įmotei) arba tėvui (įtėviui), kuris (kuri) vaikus (įvaikius) iki 18 metų, taip pat vyresnius, jeigu jie mokosi dieninėse bendrojo lavinimo mokyklose, augina vienas (viena);


2.4. Asmenims (tėvams arba įtėviams), auginantiems tris ir daugiau vaikų (įvaikių) iki 18 metų, taip pat vyresnius, jeigu jie mokosi dieninėse bendrojo lavinimo mokyklose, taip pat vyresnį neįgalų vaiką (įvaikį), kuriam nustatytas specialusis nuolatinės slaugos poreikis;


2.5. Bendrojo lavinimo, profesinių, aukštųjų mokyklų dieninių skyrių moksleiviams ir studentams;


2.6. Bedarbiams, nustatyta tvarka įregistruotiems teritorinėje darbo biržoje.

3. Mažinti 30 procentų fiksuoto dydžio pajamų mokestį už pajamas, gautas iš veiklos, kuria verčiamasi turint verslo liudijimą:


3.1. Asmenims, įsigyjantiems verslo liudijimą verstis tradicinių amatų veikla;


3.2. Asmenims, kurie laikotarpiu, kuriam įsigyjamas verslo liudijimas, gauna su darbo santykiais arba jų esmę atitinkančiais santykiais susijusių pajamų. 

Meras


                                                           Juozas Bertašius

